  Туспуктэм: Григорий Фомин Наталия Сильвестрова 2022-тӥ арын Удмуртиысь искусствоосъя сизьым нылпи школалы «Культура» йӧскалык ӵектос улсын крезьгуро инструментъёс, тӥрлыкъёс но литература басьтӥзы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Ижкарысь Искусствоосъя элькун но 13 номеро нылпи школаосы, Глазкарысь 2 номеро нылпи школае, Сарапулысь Г. А. Бобровский нимо 1 номеро нылпи школае но 2 номеро нылпи школае, Воткаысь 2 номеро нылпи школае, Можгаысь нылпи школае кулэ инструментъёс но оборудование вуиз  Ижкарысь Искусствоосъя 13 номеро школае дышетскон кабинетъёсы но концерт залэ мебель, чеберлыкъя ёзэтэ муизлэсь (гипс) фигураос, куара, тыл но видеооборудование, цифровой пианино басьтӥзы. Сарапулысь Искусствоосъя 1 номеро нылпи школае крезьгуро инструментъёс вуизы: концертной ксилофон (маримба), ударной установка, малой домра но домра альт, «Тула» баян, «Н. Рубинштейн» акустической пианино но акустической гитара. Концерт залэ театр прожекторъёс пуктӥзы, лыдпусо микшер пульт басьтӥзы. Дышетскон но методика кабинетъёсын компьютер техникаез выльдӥзы. Можгаысь Искусствоосъя нылпи школае аккордеон, пианино, рояль но мукет инструментъёс вуизы. Искусствоосъя элькун нылпи школае «Orla» лыдпусо рояль басьтӥзы. Табере дышетӥсьёслэн но дышетскисьёслэн тунсыко куара гожтонъёс быдэстыны, аранжировка лэсьтыны но бӧрысь соосты мукет арбериосты кутытэк кылзӥськыны луонлыксы вань. Тодэ вайытом, 14-тӥ толсуре Ижкарын Охизин вузчилэсь юртсэ сиё-дано усьтон ортчиз. Тегъёс: Удмуртия Лулчеберет искусствоосъянылпишкола  